મનુષ્ય ત્રણ પ્રકારની પ્રકૃતિ ધરાવતા હોય છે. ઘણી વખત ત્રણેય પ્રકૃતિ એક સાથે પ્રગટ થાય છે તો ઘણી વખત સાત્વિક પ્રકૃતિ પ્રગટી હોય તે જ વખતે તામસી પ્રકૃતિનો ઉદ્દભવ થઇ શકે છે. શુદ્ધ અને સાત્વિક મનુષ્યમાં સા‌િત્વક પ્રકૃતિ હોય છે. તે મહદંશે દયાળુ, સજ્જન, પરોપકારી હોય છે. રાજસી પ્રકૃતિવાળો મનુષ્ય મોટે ભાગે ભોગવાળી પ્રકૃતિ તથા નિજાનંદમાં મસ્ત હોય છે. જ્યારે તામસી પ્રકૃતિ ધરાવતો મનુષ્ય આસુરી મનોવૃત્તિ ધરાવે છે. આવા મનુષ્યો લોકોનું પડાવી લેવાની વૃત્તિ ધરાવતો હોય છે. બીજાને દુઃખ આપવામાં આનંદ અનુભવતો હોય છે. તે બીજાને દુઃખી જોઇને આનંદ અનુભવતો હોય છે. આવા મનુષ્યોને આપણે તામસી પ્રકૃતિવાળા ગણી શકીએ.